సామీ అస్లాం

సమీ అస్లాం (జననం 1995, డిసెంబరు 12) పాకిస్తానీ క్రికెటర్. మేజర్ లీగ్ క్రికెట్‌లో చేరడానికి ముందు 2015 - 2017 మధ్యకాలంలో పాకిస్తాన్ జాతీయ క్రికెట్ జట్టు కోసం ఆడాడు. ఎడమచేతి వాటం బ్యాట్స్‌మన్ గా, అప్పుడప్పుడు కుడిచేతి ఆఫ్ స్పిన్ బౌలర్ గా రాణించాడు.

క్రికెట్ రంగం 
ప్రస్తుతం అండర్-19 వన్డే చరిత్రలో 1695 పరుగులతో అత్యధిక పరుగులు చేసిన రెండో ఆటగాడు. ఆస్ట్రేలియాలో జరిగిన 2012 ఐసీసీ అండర్-19 క్రికెట్ ప్రపంచ కప్‌లో పాల్గొన్న పాకిస్తాన్ అండర్-19 క్రికెట్ జట్టులో సభ్యుడు. యునైటెడ్ అరబ్ ఎమిరేట్స్‌లో జరిగిన 2014 ఐసీసీ అండర్-19 క్రికెట్ ప్రపంచ కప్‌లో జట్టుకు కెప్టెన్‌గా ఉన్నాడు, పాకిస్తాన్‌ను టోర్నమెంట్‌లో ఫైనల్స్‌కు నడిపించాడు. 2014లో పీసీబీ సమ్మర్ క్యాంప్‌కు ఎంపికయ్యాడు. పాకిస్తాన్ తరపున 2017 అక్టోబర్‌లో శ్రీలంకకు వ్యతిరేకంగా తన చివరి సిరీస్ ఆడాడు.

2019 మార్చిలో, 2019 పాకిస్థాన్ కప్ కోసం పంజాబ్ జట్టులో ఎంపికయ్యాడు. 2019 సెప్టెంబరులో, 2019–20 క్వాయిడ్-ఇ-అజం ట్రోఫీ టోర్నమెంట్‌కు దక్షిణ పంజాబ్ జట్టులో ఎంపికయ్యాడు.

యునైటెడ్ స్టేట్స్‌కు ప్రాతినిధ్యం వహించే లక్ష్యంతో 2020 నవంబరులో, పాకిస్తాన్‌లో తన కెరీర్‌ను ముగించాడు.  2023 నవంబరులో యుఎస్ఏ తరపున ఆడేందుకు అర్హత పొందుతాడు. 2021 జూన్ లో, మైనర్ లీగ్ క్రికెట్ టోర్నమెంట్‌కు ముందు ఆటగాళ్ల డ్రాఫ్ట్‌లో అస్లాం ఎంపికయ్యాడు.

2023 మార్చిలో, అస్లామ్ మేజర్ లీగ్ క్రికెట్ కోసం రౌండ్ 5లో టెక్సాస్ సూపర్ కింగ్స్‌కు డ్రాఫ్ట్ చేయబడ్డాడు.

మూలాలు

బాహ్య లింకులు 
 

పాకిస్తాన్ వన్డే క్రికెట్ క్రీడాకారులు
పాకిస్తాన్ టెస్ట్ క్రికెట్ క్రీడాకారులు
పాకిస్తాన్ క్రికెట్ క్రీడాకారులు
జీవిస్తున్న ప్రజలు
1995 జననాలు